The Specials
The Specials (dar žinomi kaip The Special A.K.A.) – anglų 2 tone ir ska grupė iš Koventrio, susiformavusi 1977 m. Debiutinis grupės albumas „The Specials“ išleistas 1979 m. spalį, o didesnio populiarumo susilaukė su 1980 m. sausį išleistu EP „Too Much Too Young“, pasiekusiu pirmąją Jungtinės Karalystės singlų reitingo vietą. Septyni singlai, išleisti 1979–1981 m., iš eilės pateko į Jungtinės Karalystės singlų dešimtuką, o 1981 m. grupės vokalistai Terry Hall ir Neville Staple, kartu su gitaristu Lynval Golding paliko grupę ir įkūrė „Fun Boy Three“. Likę nariai pakeitė grupės pavadinimą į „The Special A.K.A.“ ir toliau tęsė muzikinė veiklą iki 1984 m., iki kol klavišininkas Jerry Dammers paliko grupę ir muzikinę karjerą iškeitė į politinį aktyvizmą. „The Specials“ atsikūrė 1993 m. ir iki 2022 m. (Terry Hall mirties) koncertavo ir išleisdavo naują kūrybą su įvairiais kitais muzikantais.